आनन्दित होकर अपने प्रियजन और परिवार को बुला लिया और भेंट देने के लिये फल - मूल (कन्द) लेकर उन्हें भारों में भरकर श्रीराम से मिलने के लिये चल पड़ा। उसका हृदय श्रीराम के आगमन से अपार हर्ष से भर गया। निषादराज अपनी ये भेंट श्रीराम के सामने रखकर प्रेम से उन्हें देखने लगा। श्रीराम ने उसे स्नेहवश अपने पास बैठाकर उसके कुशल होने का पूछा। निषादराज ने श्रीराम से कहा कि, आपके चरणकमल के दर्शनमात्र से कुशल हूँ। यह पृथ्वी, धन और घर सब आपका ही है। मैं तो आपका दास हूँ। निषादराज ने श्रीराम को श्रृंगवेरपुर में पधारने का निमंत्रण दिया। श्रीराम ने उससे कहा कि, पिताजी ने तो मुझे और ही आज्ञा दी है।